ઘણા સમયે આવેલા મિત્રને જોઈને મિત્ર ખૂબ રાજી થયો. ઠંડંુ પીધું, પણ હોઠ ઉપર આવેલી ઉલઝનને કયા શબ્દોમાં સ્ફુટ કરે? એ, એમ કહે કે આવા દેખાવવાળી આવાં કપડાં પહેરેલી છોકરી અહીં કયા બ્લોકમાં રહે છે? મિત્ર સાથે હજી એવા પર્સનલ સંબંધ વિકસ્યા નહોતા. મિત્રને ઘરે આવવાનું કહીને એ નીકળ્યો, પણ તેને થયું કે અહીં આટલામાં ઘડીવાર બેસું, કદાચ એ છોકરી આવે અને તેની સામે હસે. કેમ કે, સવારે ગાંઠિયા લેવા જવા માટે ક્ષણનો પરિચય થયેલો. પોતાનો ફેસ ઓળખી જાય, પણ છોકરી તો મોડે સુધી આવી નહીં. એ ત્રણ ચાર દિવસ સુધી એ બાજુ ટહેલતો રહ્યો, પણ વ્યર્થ!